– Мин 1958 йылда яуаплы сәркәтип булып урынлашҡанда редакцияға Әнүр Вахитов та институт бөтөп кенә килгән ине, уның менән бергә эшләп алдыҡ. Ул ваҡытта тираж 3-4 мең самаһы ине. Журнал тиражын күтәреү өсөн Хәким Ғиләжев шул тиклем күп эшләне. Ул ойоштороу яғынан бик көслө баш мөхәррир ине. Шулай уҡ Ғәли Ибраһимов та журналды күтәреүҙә күп эшләне. Ул хатта Өфө сығарған шырпы ҡаптары тышына журналдың һүрәтен ҡуйҙырҙы. Шул тиклем пропаганда көслө барҙы. “Әҙәби Башҡортостан” тип аталған ваҡыты әле ул, “Ағиҙел” түгел, шулайтып күтәрелеп китте баҫма. 1968 йылда тираж 45 000-гә етһә, һуңыраҡ 60 000-де уҙып китте.